Tasg 1
Penderfynwyd cyflwyno dwy dasg thematig i’r plant sy’n cyd-fynd â thema’r dosbarth ‘Byw yn iach.’ Wrth wneud hyn bwriedir cyflwyno a chwblhau’r ddwy dasg ffocws yn ystod y diwrnod sydd wedi cyflwyno iddynt eisoes (gweler atodiad 1), ac felly bydd yr hyn fydd y disgyblion yn cwblhau yn cysylltu’n gryf gyda’u dysgu blaenorol. Bwriedir defnyddio’r gerdd ‘Yr Afal Unig’ fel cyflwyniad byr, gan fydd hyn y cyfoethogi a datblygu sgiliau gwrando’r plant a fydd yn holl bwysig wrth iddynt gwblhau dwy dasg ffocws, gan gynnig digon o gyfleoedd iddynt ryngweithio ar lafar. Allweddol yw hyn gan gofio heb fod plentyn gallu ei ddweud, ni fydd modd iddynt allu ei darllen neu ei ysgrifennu (Jones, 2013). Cyflwynir y ddwy dasg i’r dosbarth cyfan, sef dosbarth gallu cymysg Blwyddyn 1 gyda rhai aelodau o’r Dosbarth Derbyn. Gwahaniaethir y tasgau pedair gwaith o flaen llaw i gyd-fynd â galluoedd y disgyblion.
Y dasg ffocws cyntaf bydd y plant yn cwblhau, yw tasg codio, gan symud y beebot o un ffrwyth neu lysiau i un arall. Wrth wneud hyn bydd y plant yn dysgu geirfa newydd a chyfoethogi geirfa maent eisoes wedi dysgu wrth iddynt nodi llwybr pendant i gyrraedd un llun o lun arall. Byddent yn trafod y llwybr ar lafar, gan gynnwys geirfa allweddol maent wedi dysgu yn flaenorol wrth ysgrifennu cyfarwyddiadau, megis , ‘ymlaen, chwarter tro, i’r chwith, i’r dde.’ Wrth wneud hyn byddent yn ymarfer y camau ar lafar cyn iddynt eu hysgrifennu ar y bwrdd gwyn. Wrth ysgrifennu’r cyfarwyddiadau ar y bwrdd gwyn byddent yn dilyn ffurf ‘Aled Afal’, wrth atalnodi gan ddefnyddio lliw gwyrdd i agor brawddeg a lliw coch i orffen brawddeg gydag atalnod llawn. Byddwn yn cyfeirio yn ôl yn aml at batrymau sillafu Tric a Chlic, sydd yn gyfarwydd iawn i’r plant wrth iddynt sillafu’n annibynnol.
Ar gyfer yr ail dasg ffocws bydd y plant yn cwblhau gweithgaredd ‘sawl sillaf’ gan ddefnyddio geirfa o’r gerdd maent wedi clywed, gan ddosbarthu’r eirfa i dri grŵp, o naill ai un, dwy, neu tair sillaf. Byddent yn dilyn yr un patrwm ac maent yn dilyn yn ystod sesiynau Tric a Chlic y dosbarth wrth iddynt syllu ar y sêr a chlapio sawl sillaf sydd i bob gair, fel grŵp wrth iddynt ddatblygu’r sgil gydol oes o gyd-weithio drwy’r Gymraeg, wrth ddysgu oddi wrth ei gilydd (Donaldson, 2015).  Bydd y grŵp gall is hefyd yn ymarfer eu sgiliau adnabod llythrennau, i sicrhau fod y dasg yn cyd-fynd â’u galluoedd ieithyddol.


Tasg 2

https://m.youtube.com/watch?v=p15cUca9mnQ&t=329s




Tasg 3
Ar gyfer y dasg hon bwriedir trafod ac adfyfyrio ar y ddwy dasg ffocws trafodwyd yn nhasg 1 a chyflwynwyd i’r disgyblion yn ystod y diwrnod. Gweler tasg 2 ar gyfer cyflwyniad byr o’r wers, ac un o’r gweithgareddau cynlluniwyd ar gyfer y diwrnod. Er hynny, oherwydd prinder amser yn y clip fideo nid yw’r ddwy dasg wedi’i chynnwys.
Yn gyffredinol teimlaf datblygodd y ddwy dasg ffocws yn dda ar y cyfan, gan ymestyn iaith y plant. Cychwynnaist y diwrnod gan ddarllen cerdd i’r plant fel dosbarth cyfan cyn symud ymlaen i weithio fel grwpiau i gwblhau’r tasgau ffocws. Teimlaf roedd y gerdd yn sbardun gwych i’r plant gan fod y plant wedi astudio amrywiaeth o gerddi yn ystod y flwyddyn, sydd felly’n datblygu ac ymestyn eu hymwybyddiaeth ieithyddol o’r iaith Gymraeg. Yn wir roedd yna amrywiaeth o eirfa newydd i’r plant, wrth iddynt wrando ar y gerdd, gan gynnwys geirfa dafodieithol megis ‘clebran’, a chan fod geirfa anghyfarwydd yn y gerdd roeddwn wedi esbonio’r eirfa byddai’r plant yn ansicr ohonynt yn y man a’r lle. Fodd bynnag, roeddwn yn ymwybodol roedd rhai plant yn ymwybodol o ystyr rhain, oherwydd mae geirfa megis ‘clebran’ yn rhan o dafodiaith rhai ohonynt sy’n siarad Cymraeg yn y cartref, ond allweddol yw sicrhau fod pawb yn deall ystyr geirfa, wrth drochi’r plant yn yr iaith, gan ddatblygu geirfa newydd (Lewis, 2011).
Wrth ddarllen y gerdd roeddwn yn llwyr ymwybodol fod angen ynganu geirfa yn gwbl gywir a chwbl glir gan gofio roedd canran uchel o’r plant yn y dosbarth o gartrefi di-gymraeg ac felly roedd sicrhau roeddwn yn fodel ieithyddol addas ar eu cyfer yn holl bwysig wrth ystyried fod Estyn (2013) yn pwysleisio’n aml fod cynnydd gormod o blant o gartrefi di-gymraeg yn rhy araf. O bosib oherwydd diffyg cyfleoedd yw hyn, felly mae cynnig cyfleoedd cyfoethog ac eang i’r plant rhyngweithio ar lafar fel gwelir yn y wers heddiw yn holl bwysig, gan ddatblygu eu sgiliau gwrando yn gyntaf i sicrhau’r cynnydd gorau (Prifysgol Cymru, 2016). Yn debyg i gyd-fynd â hyn mae rhaid cofio fod angen i safon ieithyddol yr athro fod yn fanwl gywir wrth fodelu iaith a phatrymau iaith i’r plant ar lawr y dosbarth. Teimlaf wrth ddarllen y gerdd a holi cwestiynau fe wnes i hyn yn dda ar y cyfan, er hynny yr wyf yn ymwybodol fy mod i’n dueddol o orffen brawddegau gydag arddodiad, ac mae hyn yr elfen sydd angen i mi ddatblygu. Gwelir hyn yn ystod y wers heddiw wrth i mi orffen brawddeg gydag ‘amdano’, er hynny fe wnes i sylwi ar y gwall ieithyddol yma a chywiro’r patrwm brawddeg yn gyflym. Allweddol yw parhau gyda hyn gan fod safon ieithyddol bersonol ac uchel, athrawon yn wir effeithio ar ddatblygiad ieithyddol plant (Estyn, 2013). 
Yn debyg, fel sonnir uchod mae canran uchel o blant y dosbarth, o gartrefi di-gymraeg ac felly mae modelu a throchi iaith y disgyblion yn holl bwysig i sicrhau llwyddiant, gan roi’r cyfle gorau i’r plant feddwl mewn dwy iaith, gan fod y dull yma fel defnyddir nid yn unig yn ystod y wers hon, ond hefyd yn ystod diwrnod arferol ar lawr y dosbarth, gwir yn datblygu hyder disgyblion (Lewis, 2011). Yn debyg allweddol yw ystyried yr hyn noda Baker (2007) sef fod plant wedi’u geni i fod yn amlieithog wrth iddynt gaffael ieithoedd o’r man cychwyn, ac felly mae cynnig cyfleoedd eang iddynt ddefnyddio a chlywed yr iaith mewn gwahanol gyd-destunau fel gwelir yn ystod y wers hon yn cynnig cyfleoedd iddynt gyrraedd y nod hwn.
Yn ystod y dasg codio roedd angen i’r plant symud  beebot o un llun i un arall, ond cyn gwneud hyn trafodwyd yr amrywiaeth o luniau oedd ar y llwybr, megis pannas a madarch. Yn sicr roedd yr eirfa yma’n newydd i rai plant, gan gofio mae prin yw’r cyfleoedd iddynt ddefnyddio’r iaith tu allan i furiau’r ysgol, ac er roeddwn wedi edrych ar y lluniau’n flaenorol, roedd plant dal yn ansicr o rai ohonynt. Gwnaethom drafod pob llun ac ymarfer ynganu’r gair, wrth sicrhau fod y plant medru eu dweud yn gywir, ac ail ymweld â’r lluniau yn aml, i sicrhau fod y plant yn parhau i ymarfer eu dweud. O ran yr elfen codio, cynlluniwyd y dasg gan ddilyn llais y plentyn o’r wythnos flaenorol, ac felly roedd hyn yn sicrhau fod y plant yn fwy awyddus i gwblhau’r dasg gan gyfoethogi a dysgu geirfa newydd. Yn flaenorol roedd y plant wedi ysgrifennu cyfarwyddiadau ac roeddwn wedi ymarfer geirfa ‘troi’ o flaen llaw, sef geirfa oedd yn newydd i’r plant cyn hyn, megis ‘i’r dde’ ac ‘i’r chwith.’ Wrth i’r plant ddewis y llwybr roeddent am godio roeddwn yn llwyr ymwybodol o bwysigrwydd cyfoethogi geirfa yma er mwyn iddynt eu cofio. Yn dilyn hyn, roeddent yn ymarfer dweud y llwybr ar lafar yn gyntaf cyn ei gofnodi fel grŵp ar y bwrdd gwyn, gan ddefnyddio’r lliw gwyrdd i agor brawddeg a choch ar gyfer atalnod llawn, i gyd-fynd ag arferion arferol y dosbarth, sef cynllun ‘Aled Afal.’ Wrth wneud hyn roeddwn yn cyfeirio ar yr eirfa ‘troi’ oedd wedi modelu ar y bwrdd iddynt er mwyn sgaffaldio’r dysgu, ac roeddwn yn cwestiynu’r plant sut yr ydym yn sillafu rhai geiriau, gan ddefnyddio’r cynllun Tric a Chlic maent eisoes yn defnyddio i gynorthwyo gyda sillafu. Enghraifft o hyn yw gofyn cwestiynau megis pa ‘ae,ai,au’ sydd yn ymlaen, sef ‘ae’, ‘traeth’. Sicrha hyn sgaffald effeithiol i’r plant wrth iddynt ysgrifennu, gan ddefnyddio cynllun iaith sy’n llwyr gyfarwydd iddynt fel dosbarth, wrth iddynt sillafu’n annibynnol.
Cynlluniwyd yr ail dasg ffocws hefyd gan ddilyn llais y plentyn, gan pan mae plant yn llwyr ymgymryd â thasg, dyma’r ffordd orau o ddysgu a chyfoethogi iaith (Hopwood a Defis, 2017). Yn debyg roedd y dasg ffocws yma hefyd yn dilyn yr un strwythur a’r cynllun ffoneg synthetig Tric a Chlic, wrth i’r plant rhyngweithio gyda’i gilydd i weld sawl sillaf oedd ym mhob gair. Wrth wneud hyn roedd angen i’r plant dosbarthu’r geiriau i uchafswm o dri grŵp, yn dibynnu ar eu gallu. Roedd gweithgaredd o’r fath yn cynnig cyfleoedd gwych i’r plant ddysgu oddi wrth ei gilydd, sy’n fuddiol iawn yn ôl damcaniaeth Vygotsky wrth iddo nodi fod bron 80% o’r hyn mae plant yn dysgu oddi wrth ei gilydd (APADGOS, 2010), ac felly roedd sicrhau fod y plant yn derbyn yr ynganiad cywir yn holl bwysig, gan gywiro pan oedd angen. Yn debyg mae gweithgareddau ieithyddol o’r fath yn allweddol i ddatblygu ymwybyddiaeth ffonolegol plant, sy’n rhoi’r sylfaeni gorau iddynt ddatblygu’r tri llinyn cwricwlaidd, llafar, darllen ac ysgrifennu. Gan fod y gweithgaredd yn dilyn yr un fformat a chynllun Tric a Chlic, dengys tystiolaeth fod ymrwymiad plant gyda’r gweithgareddau yn arwain at ymwybyddiaeth ffonolegol pedair mis yn fwy na’u hoedran cronolegol (Coe et al.).
Yn ystod y gweithgaredd teimlaf roeddwn yn fodel ieithyddol addas gan fodelu ystod cwestiynau yn unol â gofynion y cwricwlwm, gan gynnwys ‘oes’ ac ‘ydych’ (APADGOS, 2015). Yn debyg roedd fy nisgwyliadau o ymatebion y plant yn uchel iawn, gan sicrhau roedd y plant yn ymateb gan ddilyn y patrwm brawddeg gywir, megis “oes, mae tair sillaf.” Teimlaf felly fod y gweithgaredd wedi cyfoethogi dysgu blaenorol y plant, sef elfen pwysleisia Estyn (2017) nid yw ysgolion yn datblygu digon, gyda diffyg cysylltiadau o ddysgu blaenorol. I’r gwrthwyneb roedd y dasg yma, wir wedi cyfoethogi sgiliau ieithyddol y plant, ond hefyd eu herio gan sgaffaldio’r addysgu a’r dysgu (Siencyn, 2010) i sicrhau roedd pob unigolyn yn cyrraedd y gorau gallent fod, i gyd-fynd â’u gallu fel unigolion hyderus a galluog (Donaldson, 2015).
Yn ei gyfanrwydd teimlaf aeth y ddwy dasg ffocws yn dda ar y cyfan. Teimlaf roeddwn yn fodel ieithyddol addas ar y cyfan ac roedd fy nisgwyliadau o ran ymatebion y plant hefyd yn uchelgeisiol. Allweddol yw hyn gan gofio pwysigrwydd a dylanwadau athrawon ar ddatblygiad plant yn ôl system Ecolegol, Bonfenbrenner (Siencyn, 2010), gyda’r agwedd o drosglwyddo’r iaith a sicrhau fod plant yn ei gaffael yn cysylltu’n gryf gyda hyn. Datblygodd y tasgau sgiliau gwrnado a llafar plant wrth iddynt wrando ar eraill yn cyfathrebu a chyd-weithio ar lafar gyda’i gilydd wrth ddatrys problemau'r ddwy dasg. Er roedd plant yn defnyddio geirfa Saesneg ar adegau roeddwn yn eu cwestiynu beth yn gwmws roeddent yn meddwl, neu’n gofyn beth oedd y gair Cymraeg, megis ‘sweden’ ac yn y pen draw roeddwn yn derbyn yr ymateb yn y Gymraeg naill ai gan yr unigolyn neu wrth ofyn eraill i’w helpu. Yn ystod y dasg codio roedd y plant yn ysgrifennu’r cyfarwyddiadau ar y bwrdd ac yn darllen hyn fel grŵp yn dilyn hyn, ac roeddent yn defnyddio geirfa allweddol oedd wedi modelu iddynt ar y bwrdd gwyn yn flaenorol, megis ‘chwith’, (Gweler atodiad 2), a oedd yn sicrhau gwaith ysgrifenedig o safon. 
I orffen teimlaf roedd y ddwy dasg ffocws yn fuddiol iawn i ddatblygiad ieithyddol y plant, ac fel darpar athro wrth adfyfyrio ar ddefnydd personol o’r iaith Gymraeg ar lawr y dosbarth.  

	Targedau) Hyfforddi Personol
	S.2 – Gallu eithriadol i ddefnyddio TGCh i wella’r gwaith o addysgu a dysgu pynciau / meysydd dysgu.

	Nodau/bwriadau dysgu:
	Codio llwybr penodol.

Adnabod sawl sillaf sydd mewn gair
	Meini prawf llwyddiant:
	Symud o un lle i’r llall.

Defnyddio geirfa troi.

Cyfri’n gywir.

Clapio i weld sawl sillaf sydd mewn gair.

Syllu ar y sȇr i helpu gyda’r ateb. 

	Ateb anghenion y dysgwyr:
	Gwaith wedi gwahaniaethu i gyd-fynd â galluoedd y plant.



	Tasgau cyflwyniad/diweddglo
	Prif weithgareddau
Dylid defnyddio'r ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad

Darllen y gerdd ‘Yr Afal Unig.’ Gofyn cwestiynau am gynnwys y gerdd a barn personol.

Trafod codio bee bot gyda chyfarwyddiadau penodol  i deithio ar hyd llwybr o un ffrwyth i’r llall. Byddwn yn trafod geirfa bynciol megis, ymlaen, i’r chwith ac i’r dde.

Trafod beth olygir wrth sillaf.


	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 

Edrych ar safle’r ffrwythau sydd ar y bwrdd Bee bot. Dewis dau o’r ffrwythau a chynllunio’r llwybr i fynd o un i’r llall. Codio’r llwybr i mewn i’r Bee bot i weld os ydy’r cynllun yn iawn.

Cofnodi’r llwybr fel grŵp ar fwrdd gwyn yn gyntaf. Cofnodi’r llwybrau yn eu llyfr thema, yn dilyn hyn, e.e

O’r afal i’r oren, ymlaen 3, chwarter tro i’r dde, ymlaen 1.

Gwyrdd:
Cofnodi 4 llwybr yn annibynnol (troi Chwarter tro i’r dde)

Melyn: 
Cofnodi 3 llwybr yn annibynnol (troi Chwarter tro i’r dde)

Oren: 
Cofnodi 2 lwybr gyda chymorth (troi i’r dde)

Coch: 
Cofnodi 1 llwybr gyda chymorth (troi i’r dde)






Defnyddio geirfa o’r gerdd ac ymarfer clapio ‘sawl sillaf.’ Hyd at 3 cylch i ddosbarthu’r geirfa, 1,2, 3 sillaf.

Trafod y geirfa – beth mae pob gair yn meddwl.

Gwahaniaethu:

Gwyrdd / Melyn: 15 gair hyd at dair sillaf.

Oren – 10 gair hyd at 2 sillaf.

Coch: 5 gair hyd at 2 sillaf. Adnabod llythrennau cam Melyn Tric a Chlic. 

Dojo Dosbarth - Gofyn cwestiynau ar hap.

Dangos bodiau – Asesu dealltwriaeth.

Mêts trafod - Trafod atebion, drwy weithio ar y cyd i weld pe bai’n cyrraedd yr un ateb.

Cwestiynau caeedig - Asesu dealltwriaeth bresennol a blaenorol y plant.

Ffonio Ffrind – Gofyn ffrind am gymorth ar hap.

Rhannu Meini Prawf Llwyddiant - Sicrhau fod y plant gwir yn deall gofynion y dasg.



	
	Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu)

RhH: Cwblhau gweithgaredd ffracsiynau gyda’r plant. Plant i dorri ffrwythau i haneri a chwarteri (Gwyrdd / Melyn), a nodi hyn fel ffracsiwn ar fwrdd gwyn. Tystiolaeth i Incerts Snap.


	
	

	Diweddglo

Ar gyfer diweddglo’r wers hon byddwn yn dathlu gwaith y plant. Byddwn yn trafod yr hyn mae’r plant wedi cwblhau yn ystod y wers gan gynnwys yr heriau maent wedi cwblhau. 



	Cyfleoedd i ddysgu’n annibynnol /
Heriau:

Her 1
Ysgrifennwch y gerdd ‘Fy Hoff Gêm’ yn eich llawysgrifen gorau.

Her 2
Cwblhewch symiau adio.  Defnyddiwch Numicon i’ch helpu.

Her 3
Torrwch y siapiau pentagon a hecsagon a’u gludio’n daclus i lenwi’r bêl-droed.

Her 4
Chwaraewch y gemau gwahanol yn yr ap Tric a Chlic.

Her 5
Symudwch y BeeBot o amgylch y bwyd iachus.  Trafodwch y llwybr gyda ffrind.

Her 6
Defnyddiwch y toes i greu siapiau peli o wahanol gemau.

Her 7
Darllenwch y llyfrau yn ymwneud â’r thema ‘Byw yn Iach’ a’’r gerdd ‘Fy Hoff Gêm’.

Her 8
Chwaraewch y gêm adio ar y sgrin.

Her 9
Taflwch fagiau ffa i’r hwpiau gwahanol ac adiwch eich sgôr i fyny, 2, 5 neu 10 pwynt.

Her 10
Chwaraewch gemau ar y llawr gyda sialc.
	
	

	Ymdriniaeth o’r cwricwlwm (ystod a sgiliau)

Defnyddio ystod gynyddol o eirfa addas wrth chwarae ac mewn gweithgareddau strwythuredig.
Disgrifio safle, cyfeiriad a symudiad.	
Creu a chofnodi cyfarwyddiadau ysgrifenedig y bydd eraill yn eu deall ac yn gallu eu dilyn. (FfCD)




	Llythrennedd ( FfLlRh)  

Siarad am bethau maent wedi’u llunio neu wedi eu gwneud gan esbonio’r broses. 
Mabwysiadu rôl gan ddefnyddio iaith briodol.




	Rhifedd (FfLlRh)

Symud i gyfeiriad penodol
Gwneud troeon.

	FfCD 
	
Creu a chofnodi cyfarwyddiadau ysgrifenedig y bydd eraill yn eu deall ac yn gallu eu dilyn. (FfCD)
	Meddwl   

Ysgogi sgiliau gwybodaeth a dealltwriaeth flaenorol. 

Meddwl am achos ac effaith a beth sy’n dod nesaf.
	ADCDF

Cydnabod pwysigrwydd bwyta’n briodol ac ymarfer corff.
	YCC

